**(Návrh)**

**ZÁKON**

**z ... 2025,**

**ktorým sa mení a dopĺňa zákon č. 404/2011 Z. z. o pobyte cudzincov**

**a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 404/2011 Z. z. o pobyte cudzincov a o zmene a doplnení niektorých zákonov v znení zákona č. [75/2013 Z. z.](https://www.zakonypreludi.sk/zz/2013-75), zákona č. [388/2013 Z. z.](https://www.zakonypreludi.sk/zz/2013-388), zákona č. [495/2013 Z. z.](https://www.zakonypreludi.sk/zz/2013-495), zákona č. [131/2015 Z. z.](https://www.zakonypreludi.sk/zz/2015-131), zákona č. [353/2015 Z. z.](https://www.zakonypreludi.sk/zz/2015-353), zákona č. [444/2015 Z. z.](https://www.zakonypreludi.sk/zz/2015-444), zákona č. [125/2016 Z. z.](https://www.zakonypreludi.sk/zz/2016-125), zákona č. [82/2017 Z. z.](https://www.zakonypreludi.sk/zz/2017-82), zákona č. [179/2017 Z. z.](https://www.zakonypreludi.sk/zz/2017-179), zákona č. [57/2018 Z. z.](https://www.zakonypreludi.sk/zz/2018-57), zákona č. [68/2018 Z. z.](https://www.zakonypreludi.sk/zz/2018-68), zákona č. 108/2018 Z. z., zákona č. 376/2018 Z. z., nálezu Ústavného súdu Slovenskej republiky č. 70/2019 Z. z., zákona č. [221/2019 Z. z.](https://www.zakonypreludi.sk/zz/2019-221), zákona č. [310/2019 Z. z.](https://www.zakonypreludi.sk/zz/2019-310), zákona č. [73/2020 Z. z.](https://www.zakonypreludi.sk/zz/2020-73), zákona č. [424/2020 Z. z.](https://www.zakonypreludi.sk/zz/2020-424), zákona č. [310/2021 Z. z.](https://www.zakonypreludi.sk/zz/2021-310), zákona č. [92/2022 Z. z.](https://www.zakonypreludi.sk/zz/2022-92), zákona č. 113/2022 Z. z., zákona č. 160/2024 Z. z. a zákona č. 342/2024 Z. z. sa mení a dopĺňa takto:

1. V § 15 ods. 3 písm. a) sa vypúšťajú slová „alebo písm. b)“.
2. V § 15 ods. 3 sa za písmeno a) vkladá nové písmeno b), ktoré znie:

„b) na 120 dní, ak ide o udelenie národného víza podľa odseku 1 písm. b),“.

Doterajšie písmená b) a c) sa označujú ako písmená c) a d).

1. V § 19 odsek 7 znie:

„(7) Schopnosť uhradiť všetky náklady spojené s pobytom a vycestovaním pozývaného štátneho príslušníka tretej krajiny pozývajúca osoba preukáže potvrdením o zostatku na účte vedenom v banke, pobočke zahraničnej banky alebo zahraničnej banke (ďalej len „banka“) na jej meno.“.

1. V § 22 ods. 2 sa vypúšťajú slová „na predpokladaný čas podnikania, najviac však“.
2. V § 31 ods. 1 sa za prvú vetu vkladá nová druhá veta, ktorá znie: „Iný zastupiteľský úrad na podanie žiadosti o udelenie prechodného pobytu v prípadoch osobitného zreteľa podľa predchádzajúcej vety nemožno určiť, ak ide o žiadosť o udelenie prechodného pobytu podľa § 22.“.
3. V § 31 odseky 3 a 4 znejú:

„(3) Ak v odseku 6 nie je uvedené inak, žiadosť o udelenie prechodného pobytu môže štátny príslušník tretej krajiny podať osobne aj na policajnom útvare, ak

* 1. sa na území Slovenskej republiky zdržiava na základe

1. platného povolenia na pobyt podľa osobitného predpisu,9)
2. udeleného tolerovaného pobytu podľa § 58 ods. 1 písm. a) až c) alebo ods. 2,
3. udeleného schengenského víza na účel sezónneho zamestnania a ide o udelenie prechodného pobytu podľa § 23 ods. 4,
4. udeleného národného víza podľa § 15,
   1. ide o štátneho príslušníka tretej krajiny, u ktorého sa vízum nevyžaduje,
   2. ide o štátneho príslušníka tretej krajiny, ktorému bolo poskytnuté dočasné útočisko na území Slovenskej republiky, alebo
   3. ide o držiteľa osvedčenia Slováka žijúceho v zahraničí.

(4) Policajný útvar vydá žiadateľovi v deň podania žiadosti o udelenie prechodného pobytu podľa odseku 3 potvrdenie o jej prijatí. Štátny príslušník tretej krajiny je oprávnený zdržiavať sa na území Slovenskej republiky až do rozhodnutia o tejto žiadosti, ak podal úplnú žiadosť o udelenie prechodného pobytu.“.

1. V § 31 sa za odsek 5 vkladá nový odsek 6, ktorý znie:

„(6) Žiadosť o udelenie prechodného pobytu podľa odseku 3 nemôže podať osobne na policajnom útvare štátny príslušník tretej krajiny, ktorý

* 1. žiada o udelenie prechodného pobytu podľa § 22,
  2. žiada o udelenie prechodného pobytu podľa § 23 ods. 5 alebo
  3. má udelené národné vízum podľa § 15 ods. 1 písm. b) a žiada o udelenie prechodného pobytu na iný účel, ako ten, ktorý deklaroval pri udelení národného víza a nejde o žiadosť o udelenie prechodného pobytu podľa § 24 až 26.“.

Doterajšie odseky 6 až 9 sa označujú ako odseky 7 až 10.

1. V § 31 odsek 7 znie:

„(7) Na policajnom útvare si žiadosť o zmenu účelu pobytu nemôže podať štátny príslušník tretej krajiny, ktorý má udelený prechodný pobyt

* 1. menej ako dva roky a chce podať žiadosť o udelenie prechodného pobytu podľa § 22,
  2. podľa § 23 ods. 4,
  3. podľa § 24 ods. 1 písm. a); to neplatí, ak štátny príslušník tretej krajiny úspešne vykonal záverečnú skúšku alebo maturitnú skúšku v rámci štúdia na strednej škole v Slovenskej republike,
  4. podľa § 24 ods. 1 písm. b); to neplatí, ak štátny príslušník tretej krajiny riadne skončil štúdium na strednej škole v Slovenskej republike alebo získal vysokoškolské vzdelanie prvého stupňa alebo druhého stupňa na vysokej škole v Slovenskej republike, alebo
  5. podľa § 24 ods. 1 písm. c).“.

1. V § 32 ods. 2, § 34 ods. 3, § 45 ods. 3, § 47 ods. 3, § 53 ods. 3 a § 67 ods. 8 sa vypúšťajú slová „farebnú fotografiu s rozmermi 3 x 3,5 cm zobrazujúcu jeho aktuálnu podobu a“.
2. V § 32 ods. 2 písm. a) sa vypúšťajú slová „ak ide o štátneho príslušníka tretej krajiny podľa § 22, ktorý je zapísaný v obchodnom registri, v živnostenskom registri, v registri právnických osôb, podnikateľov a orgánov verejnej moci alebo v inom obdobnom registri, alebo je zapísaný v obchodnom registri ako osoba oprávnená konať v mene obchodnej spoločnosti alebo družstva, alebo“.
3. V § 32 ods. 2 písmeno c) znie:

„c) finančné zabezpečenie pobytu, ak ide o štátneho príslušníka tretej krajiny podľa § 22,“.

1. V § 32 ods. 2 sa vypúšťa písmeno j).
2. V § 32 ods. 5 písmeno a) znie:

„a) ak ide o prechodný pobyt podľa § 22 predložením

1. podnikateľského zámeru, ktorého vzor je zverejnený na webovom sídle Ministerstva hospodárstva Slovenskej republiky a dokladu preukazujúceho realizovateľnosť a udržateľnosť podnikateľskej činnosti alebo
2. podnikateľského zámeru na realizáciu inovatívneho projektu,“.
3. V § 32 odsek 6 znie:

„(6) Finančné zabezpečenie pobytu podľa odseku 2 písm. c) štátny príslušník tretej krajiny preukáže potvrdením o zostatku na účte vedenom v banke na meno štátneho príslušníka tretej krajiny.“.

1. V § 32 ods. 7 prvá veta znie: „Finančné zabezpečenie podnikateľskej činnosti podľa odseku 2 písm. d) štátny príslušník tretej krajiny preukáže potvrdením o zostatku na účte vedenom v banke zriadenom na účely podnikania, ktorý nesmie byť totožný s účtom podľa odseku 6.“.
2. V § 32 ods. 11 sa slová „c), e) a f)“ nahrádzajú slovami „e) a f)“.
3. V § 32 odsek 14 znie:

„(14) Finančné zabezpečenie pobytu štátny príslušník tretej krajiny preukáže vo výške dvanásťnásobku životného minima.60)“.

1. V § 32 ods. 17 sa vypúšťajú slová „podľa odseku 2 písm. j)“ a slová „§ 33 ods. 2 písm. a)“ sa nahrádzajú slovami „§ 32 ods. 5 písm. a) prvého bodu“.
2. V § 34 ods. 3 písmeno b) znie:

„b) finančné zabezpečenie pobytu, ak ide o štátneho príslušníka tretej krajiny podľa § 22,“.

1. V § 34 ods. 6 a 7 sa slová „výpisom z účtu“ nahrádzajú slovami „potvrdením o zostatku na účte“.
2. V § 34 ods. 9 sa vypúšťa bodkočiarka a časť vety za bodkočiarkou.
3. V § 38 ods. 5 úvodnej vete a § 40 ods. 5 úvodnej vete sa za slovom „doklad“ vypúšťa čiarka a slová „priložiť farebnú fotografiu s rozmermi 3 x 3,5 cm zobrazujúcu jeho aktuálnu podobu“.
4. V § 45 ods. 3 sa vypúšťa písmeno c).

Doterajšie písmená d) a e) sa označujú ako písmená c) a d).

1. V § 45 sa vypúšťajú odseky 6 a 7.

Doterajšie odseky 8 a 9 sa označujú ako odseky 6 a 7.

1. V § 47 ods. 3 sa vypúšťa písmeno a).

Doterajšie písmená b) až e) s označujú ako písmená a) až d).

1. V § 53 ods. 4 sa slová „výpisom z účtu za posledné tri mesiace“ nahrádzajú slovami „potvrdením o zostatku na účte“.
2. V § 62 ods. 2 sa vypúšťa písmeno c).

Doterajšie písmená d) a e) sa označujú ako písmená c) a d).

1. V § 66 ods. 11 sa vypúšťajú slová „a farebnú fotografiu s rozmermi 3 x 3,5 cm zobrazujúcu jeho aktuálnu podobu“.
2. V § 70 ods. 11 sa vypúšťa písmeno b).

Doterajšie písmená c) až j) sa označujú ako písmená b) až i).

1. V § 70 ods. 13 a 14 sa slová „písm. f)“ nahrádzajú slovami „písm. e)“.
2. V § 71 odsek 9 znie:

„(9) K žiadosti o vydanie dokladu o pobyte rodinný príslušník občana Únie priloží doklad preukazujúci dĺžku nepretržitého pobytu podľa odseku 1, 2, 3 alebo odseku 4; to neplatí, ak ide o vydanie dokladu po uplynutí platnosti.“.

1. V § 111 ods. 1 písm. p) sa slová „ods. 3“ nahrádzajú slovami „ods. 4“.
2. V § 125 ods. 1 tretia veta znie: „V odôvodnených prípadoch môže ministerstvo vnútra určiť príslušným na prijatie žiadosti o registráciu pobytu podľa § 66, žiadosti o vydanie dokladu podľa § 67 ods. 7, § 70 ods. 9 a § 71 ods. 7, žiadosti o udelenie pobytu alebo na konanie o udelení pobytu iný policajný útvar ako podľa prvej vety.“.
3. V § 125 ods. 14 a § 131k ods. 4 sa slová „§ 45 ods. 9“ nahrádzajú slovami „§ 45 ods. 7“.
4. § 125 sa dopĺňa odsekmi 16 a 17, ktoré znejú:

„(16) Ministerstvo vnútra pri plnení úloh podľa tohto zákona využíva informačné technológie verejnej správy96a) zavedené na tento účel. Fyzická osoba a právnická osoba sú povinné využívať elektronický rezervačný systém ministerstva vnútra v rozsahu a za podmienok, ktoré určí a zverejní na svojom webovom sídle ministerstvo vnútra.

(17) Policajný útvar si v konaní podľa tohto zákona vyžiada od cudzinca, ktorému pre bezvládnosť nemôžu byť odobraté biometrické údaje, farebnú fotografiu s rozmermi 3 x 3,5 cm, zobrazujúcu jeho aktuálnu podobu.“.

Poznámka pod čiarou k odkazu 96a znie:

„96a) Napríklad zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov, zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov.“.

1. V § 126 odsek 4 znie:

„(4) Žiadosti a doklady v cudzom jazyku potrebné v konaní podľa tohto zákona je cudzinec povinný predložiť v úradnom preklade98) do štátneho jazyka99) alebo do českého jazyka v origináli alebo v úradne osvedčenej kópii;100) môže predložiť aj doklady vydané alebo overené príslušnými orgánmi Českej republiky v českom jazyku. K prekladu vykonanému v zahraničí cudzinec predloží potvrdenie zastupiteľského úradu, že preklad vyhotovila oprávnená osoba; to neplatí, ak bol preklad vykonaný v Českej republike alebo podľa osobitného predpisu.100a) Zastupiteľský úrad môže odmietnuť vydanie potvrdenia, ak oprávnenosť osoby, ktorá preklad vyhotovila, nemôže v podmienkach teritoriálnej pôsobnosti zastupiteľského úradu hodnoverne overiť.“.

Poznámka pod čiarou k odkazu 100a znie:

„100a) Nariadenie Európskeho parlamentu a Rady (EÚ) 2016/1191 zo 6. júla 2016 o podporovaní voľného pohybu občanov prostredníctvom zjednodušenia požiadaviek na predkladanie určitých verejných listín v Európskej únii a o zmene nariadenia (EÚ) č. 1024/2012 (Ú. v. EÚ L 200, 26. 7. 2016).“.

1. Za § 129 sa vkladá § 129a, ktorý znie:

„§ 129a

(1) Vláda Slovenskej republiky nariadením ustanoví maximálny počet žiadostí o udelenie prechodného pobytu podľa § 22, ktoré môžu prijať jednotlivé zastupiteľské úrady v kalendárnom roku; v nariadení môže vláda Slovenskej republiky určiť zastupiteľské úrady, ktoré nemôžu prijať žiadosti o udelenie prechodného pobytu podľa § 22.

(2) Maximálny počet žiadostí ustanovený podľa odseku 1 zastupiteľské úrady rovnomerne rozvrhnú počas kalendárneho roka.“.

1. Za § 131l sa vkladá § 131m, ktorý vrátane nadpisu znie:

„§ 131m

Prechodné ustanovenia k úpravám účinným od 1. júla 2025

(1) Konania podľa tohto zákona začaté pred 30. júnom 2025 sa dokončia podľa predpisov účinných do 30. júna 2025; podľa ustanovení tohto zákona účinných od 1. júla 2025 sa dokončia len vtedy, ak je to pre osobu priaznivejšie.

(2) Doteraz udelené prechodné pobyty na účel podnikania ostávajú v platnosti do ich skončenia; obnoviť ich možno len po splnení podmienok podľa ustanovení tohto zákona účinných od 1. júla 2025.“.

**Čl. II**

Tento zákon nadobúda účinnosť dňa 1. júla 2025.